**E viu Hristos**

*Ioan Daniel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

picură

pe fiecare deget al nopții

sărbătoarea visurilor înalte

sărbătoarea

cea mai scumpă

de pe pământ

de

atâta așteptare

și ochii văzduhului

s-au topit

și-au curs

pe trotuare

numărând frunzele

din Mănăștur

în umbra

acestei sărbători impropriu numită

crăciun

fiecare ne spălăm privirile

din fugă pe trotuar

de la un magazin

la altul

toate lucrurile

să fie puse în rând

cu sărbătoarea

aducerilor aminte

care a împărțit istoria-n două

Hristos s-a născut

Cuvintele Lui

se împlinesc

cu fiecare pas al omenirii

din Europa Asia și America

e viu Hristos

în veșnicie

ochii Lui ne văd

ne picură cerul pe mâini

cu stele

cu lumini

cât de aproape

sărbătoarea aceasta ne pune

de Evanghelia Sfântă

onoare și glorie

Pruncului Sfânt

Din Betleem

23-12-2015 Cluj—Napoca Mănăștur